钦定古今图书集成/明伦汇编/氏族典/第471卷 > 《廖用贤尚友录》 > 蔡征
## 钦定古今图书集成/明伦汇编/氏族典/第471卷 > 《廖用贤尚友录》 > 蔡征

按《陈书蔡征传》，“征字希祥，侍中景历子也。梁承圣初，
高宗为南徐州刺史，召补迎主簿，寻授太学博士。天
嘉初，迁始兴王府法曹行参军，历迁太子中舍人，丁
父忧去职。服阕，袭封新丰县侯，授戎昭将军。至德二
年，迁廷尉卿，中书舍人，寻授左民尚书，迁吏部尚书。
征位望既重，兼声势熏灼，物议咸忌惮之。寻徙为中”
书令。祯明三年，隋军济江，后主以征有干用，权知中
领军。征日夜勤苦，备尽心力。及决战于锺山南冈，敕
征守宫。城陷，随例入关。久之，除太常丞，历尚书民部
仪曹郎，转给事。卒。子翼，治尚书，官至司徒，属德教学
士。入隋为东宫学士。